Onderrigpersoneel | Laerskool Muldersdrif
Gr.7 Afrikaans & Kuns
Juffrou Wilma Nel se vakgebiede sluit in Afrikaans (Vakhoof), Klasmusiek en Kuns. Sy rig netbal af, begelei die kore en is ‘n Radehoof. Sy is baie lief vir uitgesoekte koffiewinkels, die Wes-Kaap en stem saam met alles wat Jannie du Toit sê – veral “…kyk sag.” Vermy liefs die status – Anoniem.
Gr.4 Afrikaans & Gr.5 Kuns
Linda is ‘n vriendelike,sagte mens. Sy gee Afrikaans vir al die graad vier’s en Kuns vir al die graad vyf klasse. Sy is ook die skaakorganiseerder van die skool en hanteer al die spanne. Is in beheer van die media en is baie lief om boeke te lees, te kampeer en naaldwerk te doen.
Elsee Le Roux-Jonker
Gr6. Afrikaans & Kuns
Juf. Elsee Le Roux Jonker gee tans Afrikaans vir die gr. 6 groep. Sy het Afrikaans-Nederlands 3. Sy het 9 jaar vir Matrieks Afrikaans gegee en eind-eksamen vraestelle gemerk. Juf. Elsee het ook ‘n Meestersgraad in Opvoedkundige Sielkunde. Sy was Sielkundige vir 11 jaar by verskeie LSEN-skole. Daarna het sy haar privaat praktyk bestuur vir 16 jaar. Soggens gee sy skool en in die middae en Saterdae is sy steeds betrokke in haar praktyk.
Gr.6 NW&Teg & Gr.7 Tegnologie
Juf. Carolien Botha is vakhoof van Natuurwetenskap en gee Natuurwetenskap en Tegnologie vir Gr 6 en Natuurwetenskap vir Gr 7. Sy geniet dit om leerders se nuuskierigheid aan te wakker om sodoende meer van die natuur te leer. Sy is ook betrokke by netbalafrigting van die 0/11 span.
Gr.4-7 Bewegingskunde & Gr.4-6 PSW
Juf. Leani Meintjes gee Bewegingskunde (BK) vir die Intersenfase, asook Persoonlike en Sosiale Welsyn (PSW) vir Gr. 4-6. Sy is deel van die Skoolondersteuningspan (SOS) van Laerskool Muldersdrif. Sy het haar doktorsgraad in Menslike Bewegingskunde verkry van die Noord-Wes Universiteit en het ‘n omgee-hart vir elke Mullie.
Mareli Roodt is n musiekliefhebber, met `n groot passie vir kinders en musiek. Haar visie is om deur middel van musiek kinders te inspireer om groot te droom. Sy bied Musiek aan vir Gr00-3 en Gr6-7, en rig die Boomwhackers en Snr Koor af by Laerskool Muldersdrif.
Nandi Jansen van Vuuren
Gr.7 Wiskunde & Gr.5 Afrikaans
Nandi Jansen van Vuuren is ‘n toegewyde en hardwerkende onderwyseres. Sy gee Wiskunde vir Graad 7’s en Afrikaans vir Graad 5’s. Sy het ook ‘n Graad 5 registerklas. Nandi is betrokke kultuuraktiwiteite soos debat en redenaars en rig netbal af. Nandi is opgewonde om elke dag saam met die Mullies aan te pak!
Gr.5 & Gr.6 Engels
Leoné is ‘n liefdevolle persoon, wat glo elke dag is ‘n geskenk van God. Sy gee Engels vir die Graad 5 en 6 leerders. Sy is die Tennis-organiseerder van die skool en rig ook hekkies af. Sy is ‘n familie mens, haar gesin en geliefdes kom altyd eerste. Ps. 139:14
Gr.4 Afrikaans & Gr.4 NT
Deonè Lourens is ‘n mens met ‘n groot liefde vir haar beroep. Sy is mal oor sport en is ook betrokke by Mullies se Netbal. Deonè het self Provinsiale aksie netbal gespeel en was ook deel van Tukkies se 0/19 en 0/20 netbalgroep. Buiten haar passie vir sport het sy ook ‘n liefde vir Kultuur, waar sy betrokke is by die skool se Dramagroep van 2019.
Gr.4 Engels & Gr.5 Afrikaans
Juffrou Christelle Herselman (aka Juffrou Stella) gee English First Additional Language vir die Gr. 4 leerders, sowel as Afrikaans Huistaal vir die Gr. 5 leerders. Haar leuse is “WERK HARD, SPEEL HARD” en sy streef daarna om leerders te laat besef dat hul enige iets kan bereik, mits hul bereid is om hard daaraan te werk.
Juffrou Paula van der Merwe, is die Hoof by Nullies Kleuterskool. Sy is ook die juffrou in die Beertjieklas vir die Gr.00. Sy rig netbal af vir die o/6 meisie en krieket vir die o/6 seuns en hokkie vir die 0/8 dogters.
Juffrou Christelle Cornelissen is ‘n jong energieke juffrou wat hierdie jaar by ons Kleuterskool se Gr. 00 begin het. Haar vriendelike glimlag helder haar Vlinderklas op. Christelle is al die afgelope twee jaar ook betrokke by mini-netbal en mini-hokkie. Haar lewensdroom is om op ‘n jong ouderdom al ‘n verskil in kinders se lewens te maak.
Juffrou Chantelle Dempers is ŉ baie passievolle Graad R Juffrou. Sy geniet haar Bytjie klas van 2019 baie. Juffrou Chantelle geniet sportaktiwiteite en rig die 0/8 Mini Netbal en die 0/6 Mini krieket af.
Carike Durand is ŉ Graad R onderwyseres en is die Graad R Graadhoof. Sy is hardwerkend, pligsgetrou en stiptelik. Sy is betrokke by die 0/6 Hokkie en Netbal. Haar doelwit is om vir ‘n klein mensie ‘n goeie fondasie te skep om die leerproses te vergemaklik. Haar inspirasie is om te sien hoe sy die lewens van die kleintjies kan verryk en ‘n verskil kan maak.
Juffrou Ashley Ferreira is hierdie jaar by Nullies aangestel as Gr. R onderwyseres en pak haar roeping in die hasieklas met volle entoesiasme aan. In die middae vorm sy deel van die mini-netbal en krieket afrigtingspan. Haar goeie waardes, geloof en liefde maak haar vasberade om ŉ positiewe verskil in leerders se lewens te maak.
Alta Roothman ; 37 jaar ondervinding en haar grootste passie is om met kinders te werk en juis daarom leef sy haar lewenspassie daagliks uit. Dis vir haar wonderlik om elke individu in haar klas in elke aspek van hulle menswees te sien ontwikkel en groei. Dis ‘n voorreg om met kinders te werk!
Sy is ‘n posvlak 1 onderwyser in die Grondslagfase en betrokke as Graadhoof by die Graad een groep. Sy het 30 jaar onderwyservaring in die verskillende fases van die Grondslagfase; Graad 1 – 3, waarvan 16 jaar by Muldersdrif se Graad 1 groep is.
Sy voel haar ‘n geroepe onderwyser waarin sy haar passie en liefde teenoor kinders kan uitleef.
Erika Blake het 26 jaar onderwyservaring. Sy het as beginner-onderwyseres in ŉ Spesiale-behoefte klassie goeie ondervinding opgedoen en daarna vir 12 jaar in ŉ Gr. 1 klas haar passie uitgeleef. Erika het in 2006 by Laerskool Muldersdrif se Graad 2 klas aangesluit. Sy het haar vlerke na Graad R gesprei vir 10 wonderlike jare! In 2018 aanvaar sy die aangename uitdaging om weer na Graad 1 te skuif. Erika vind haar vreugde in haar werk en wil graag ŉ positiewe verskil maak binne en buite haar klas.
Juffrou Mary van der Walt is ‘n baie ervare graad 1 onderwyseres. Sy het ook al in verskeie grade afgelos. Juf. Mary was Departementshoof vir die Grondslagfase by Laerskool Florida vir 10 jaar. Sy is ‘n ervare Hulpklas juffrou. Alhoewel sy streng is, is sy vol liefde en omgee vir haar leerders.
Juffrou Vanessa Badenhorst het haar B.ed Hons. voltooi by NWU. Sy het in 2011 begin skoolhou by L/S Muldersdrif. Sy is die voog vir Gr. 2.1. Sy leef haar passie vir Onderwys uit in haar klas deur ŉ omgewing te skep waar elke leerder aanvaar en geliefd voel. Sy rig ook 0/7 netbal af.
Juf. Nadine is ŉ Gr. 2 onderwyseres. Sy organiseer die mini-netbal en is betrokke by 0/9 mini-hokkie afrigting. Juf. Nadine het ŉ honneursgraad in onderwysbeleid en bestuur, sowel as kriminologie. Sy het haar studies by die Universiteit van Pretoria voltooi. Sy is tans vier jaar in die onderwys by Mullies. Sy neem graag aan Crossfit deel in haar vrye tyd, op ŉ kompeterende vlak
Juf. Erna is ŉ Gr. 2 onderwyseres asook graadhoof. Sy organiseer en rig 0/7 mini-hokkie af, en is betrokke by 0/7 mini-netbal afrigting. Juf. Erna het haar Bed (Grondslagfase) graad by Noordwes-Universiteit voltooi. Sy hou al 12 jaar skool, en het al in Taiwan skoolgehou. Juf. Erna spandeer graag haar vrye tyd saam met haar gesin.
Juffrou Tersia Pretorius is ‘n Grondslagfase onderwyseres by Gr. 2.4. Sy is ‘n mini-netbal afrigter asook Mullies se Landloop-organiseerder. Sy het 18 jaar onderwys ondervinding, waarvan die afgelope 10 jaar by Laerskool Muldersdrif spandeer is. Sy het ‘n passie vir mense en diere.
Sonia Swanepoel is ŉ onderwyseres by Gr. 3. Sy is reeds 10 jaar by Muldersdrif. Mev. Swanepoel is ook die bestuurder van die Naskoolsentrum. Voorheen was sy betrokke by Laerskool Millennium waar sy die Remediëringsklas behartig het. Sy het haar Onderwysopleiding in Potchefstroom vir vier jaar gedoen, en het daarna ook ŉ 2 jaar verdere opleiding gedoen om met Remediëring te kan help.
Magdeli van den Heever
Juffrou Magdeli is deel van die graad 3 span vir die afgelope 7 jaar. Sy het studeer by die Universiteit van NWU. Sy is betrokke by die onder 9 netbal en onder 11 hokkie. Sy wil graag elke leerder se potensiaal raaksien en dit na vore bring. Sy is passievol oor herwinning.
Estelle se droom om grondslagfase toe te skuif is vanjaar bewaarheid. Sy is Graad 3.3 se voog en is baie opgewonde daaroor! Sy is verantwoordelik vir die D6 kommunikeerder en Mullie Meule. Stuur enige inligting, berigte of foto’s aan haar vir plasing in die Mullie Meule.
Juf. Elsabé Joubert gee Wiskunde vir die graad 4’s. Sy is ongelooflik passievol oor haar vak en baie lief vir kinders. Sy is die ma van drie kinders. Sy geniet hokkie en rig vanjaar die o/13 seuns van Mullies af. Dit is vir haar belangrik om Jesus se liefde uit te leef en elke dag ŉ verskil te maak.
Gr.7 Teg & PSW + Gr.4 & Gr.5 NT
Mnr. Jaco is 15 jaar betrokke by Laerskool Muldersdrif. Hy is betrokke by Tegnologie, Lewensorïentering, Natuurwetenskap, Atletiek, Swem en Krieket. Hy glo dat elke kind die vermoë het om uit te blink in sy of haar belangstellings en respekteer elke kind as individu. Konsekwentheid en respek is vir hom belangrik. Hy spandeer sy vrye tyd voor die rekenaar met musiek- en videoredigering en geniet ‘n seevakansie.
Gr.7 & Gr.6 NW + Gr.4 NT
Marnus is ‘n onderwyser by Laerskool Muldersdrif die afgelope 7 jaar. Marnus is die krieket organiseerder en is die afgelope 6 jaar Gauteng – Wes wenners in krieket. Marnus was ‘n professionele golfspeler voor hy die onderwys betree het. Marnus se vakke wat hy aanbied in 2019 is SW en NT. Marnus is mal oor die bos en gaan elke jaar Krugerwildtuin toe. Marnus hou van tuinmaak en hy sal enige uitdaging aanpak met ywer. Marnus is getroud en het ‘n twee en ‘n half jarige dogtertjie.
Graad 5 Graadhoof. Sportorganiseerder van Laerskool Muldersdrif. Betrokke by alles sportsoorte by Laerskool Muldersdrif. Hy hou baie van die buitelug en om tyd in die natuur te spandeer. Hou van oefen en gesond wees en is baie lief vir die Kaap en sy skoonheid. Stokperdjies is Visvang en Braai.
Herman Byleveld hou die afgelope 27 jaar skool aan die Wesrand . Hy glo daarin dat elke mens en veral kinders se passie en belangstelling ontdek moet word om sodoende hulle beste te lewer,elke mens het ‘n “skakelaar” sit dit aan en dinge gebeur. Karakterontwikkeling staan voor in die ry aangesien ons elkeen in verhouding tot ons God en die mense om ons lewe.
Gr.7 Eng & Gr.5 Eng
Frikkie is baie passievol oor onderwys. Hy voel baie sterk dat onderwys die basis vorm van positiewe groei in alle samelewings. Hy hou van dinamiese groei en ontwikkeling en probeer gereeld nuwe idees implementeer in sy benadering tot skoolbestuur en hoe hy sy klasse aanbied.
Mnr. Manie onderrig tans die Wiskunde vir die gr.6-leerders. Hy is al meer as ‘n dekade betrokke by Mullies. Mnr. Manie het al oor die jare verskeie sportsoorte afgerig, nl. rugby , krieket, atletiek, skaak en tennis. Sy stokperdjies sluit in: tuinmaak, kweek van bonsaiboompies , stap in die natuur en hy luister graag musiek – sy sielskos – soos hy dit stel.
Lees Gr.1 - Gr.7
Juffrou Trudie het self 4 kinders en 5 kleinkinders. Haar lewensuitkyk is vervat in Koos du Plessis se liedjie: ” Wat ek is , is net genade. Wat ek het is net geleen!” Na 38 jaar onderwyservaring is dit steeds vir haar nie ‘n beroep nie maar ‘n Godgegewe roeping en” belê ” sy nog daagliks in kinders se lewens sodat hulle ” dividente” kan trek vir hul volwasse lewens vorentoe.
Gr.4 & Gr.5 SW
Neline Lindes gee al 24 jaar skool en het ondervinding in Hoofstroom onderwys, Spesiale onderrig en die privaatsektor. Sy is verantwoordelik vir die algemene bestuur, organisasie en ontwikkeling van Kultuur aktiwiteite van die skool. Sy rig atletiek en Netbal af en is ook verantwoordelik vir die Drama groep. Sy hou van skilder en fliek kyk.
Gr.R - Gr.3 BK
Janneke Nel het ‘n passie vir fisieke gesondheid en om aktief te wees. Sy het die belangrikheid in kinders se vaardighede waargeneem en poog daarop om ‘n verskil te maak in hulle behoefte tot fisieke gesindheid. Sy is gemotiveered en doegerig om hierdie doelwitte te bereik en sien uit om prettige, stimulerende BK klasse aan te bied.
Johané van Niekerk
SBST Koördineerder – organiseerder van leerderondersteuning (akademies, emosioneel, maatskaplik, finansieël en/of psigiese ondersteuning)
Kinderkinetikus – Koördineerder van die Grondslagfase se BK
SMT Lid – bestuurspan
Tans 7 jaar by Mullies